section_heading: Upravljanje sadržajima na webu
paragraph_text: Sustav za upravljanje web sadržajem (engleski Web content management)predstavlja programsko rješenje za upravljanje sadržajem na web stranicama novije generacije. Može se reći da je WCM modularna Internet bazirana aplikacija za upravljanje sadržajima na internetu. Sustav se sastoji od administrativnih modula i za njegovo korištenje nije potrebno poznavanje tehnologije izrade web stranica. Osnovna namjena sustava za upravljanje web sadržajem ili WCM-a je mogućnost izmjene informacija na stranici bez potrebe za stranom ili internim tehničkim odjelom. WCM pojednostavljuje proces izmjene informacija na stranici, smanjuje troškove održavanja stranice stvarajući učinkovitiji i jednostavniji proces održavanja stranica i omogućava povećanje frekventnosti osvježavanja sadržaja.